CELEX: 31993R2539
Language: el
Date: 1993-09-15 00:00:00
Title: Κανονισμός (ΕΟΚ) αριθ. 2539/93 της Επιτροπής της 15ης Σεπτεμβρίου 1993 για τροποποίηση του κανονισμού (ΕΟΚ) αριθ. 3942/92 σχετικά με τη θέσπιση μιας μεθόδου αναφοράς για τον καθορισμό της σιτοστερόλης και της στιγμαστερόλης στο βουτυρέλαιο

Avis juridique important

|

31993R2539

Κανονισμός (ΕΟΚ) αριθ. 2539/93 της Επιτροπής της 15ης Σεπτεμβρίου 1993 για τροποποίηση του κανονισμού (ΕΟΚ) αριθ. 3942/92 σχετικά με τη θέσπιση μιας μεθόδου αναφοράς για τον καθορισμό της σιτοστερόλης και της στιγμαστερόλης στο βουτυρέλαιο  

Επίσημη Εφημερίδα αριθ. L 233 της 16/09/1993 σ. 0001 - 0001 Φινλανδική ειδική έκδοση: Κεφάλαιο 3 τόμος 52 σ. 0131  Σουηδική ειδική έκδοση: Κεφάλαιο 3 τόμος 52 σ. 0131 

ΚΑΝΟΝΙΣΜΟΣ (ΕΟΚ) αριθ. 2539/93 ΤΗΣ ΕΠΙΤΡΟΠΗΣ της 15ης Σεπτεμβρίου 1993 για τροποποίηση του κανονισμού (ΕΟΚ) αριθ. 3942/92 σχετικά με τη θέσπιση μιας μεθόδου αναφοράς για τον καθορισμό της σιτοστερόλης και της στιγμαστερόλης στο βουτυρέλαιοΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς για το γάλα και τα προϊόντα του γάλακτος (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το άρθρο 6 παράγραφος 7,   Εκτιμώντας:  ότι στο άρθρο 1 του κανονισμού (ΕΟΚ) αριθ. 3942/92 της Επιτροπής (3) διευκρινίζεται ότι η μέθοδος αναφοράς της αναλύσεως η οποία περιγράφεται στο παράρτημα αυτού του κανονισμού, πρέπει να εφαρμόζεται για τον καθορισμό της περιεκτικότητας του  βουτυρελαίου σε στιγμαστερόλη και σε β-σιτοστερόλη- ότι η χρήση των συνηθισμένων μεθόδων δεν θα πρέπει να αποκλεισθεί και, κατά συνέπεια, το κείμενο του άρθρου 1 του κανονισμού αυτού θα πρέπει να τροποποιηθεί ούτως ώστε να αποφευχθεί το ενδεχόμενο παρανοήσεων- ότι, με την τροπολογία αυτή, δεν μεταβάλλεται η ουσία του εν λόγω κανονισμού- ότι σκοπός της είναι μόνο η αποσαφήνιση του προαναφερομένου κανονισμού και γι' αυτό αναμένεται ότι θα έχει αναδρομικό αποτέλεσμα- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το πρώτο εδάφιο του άρθρου 1 του κανονισμού (ΕΟΚ) αριθ. 3942/92 αντικαθίσταται από το ακόλουθο κείμενο:  "Η αναλυτική μέθοδος αναφοράς για τον καθορισμό της περιεκτικότητας του βουτυρελαίου σε στιγμαστερόλη, σύμφωνα με το άρθρο 6 του κανονισμού (ΕΟΚ) αριθ. 3143/85, το άρθρο 6 του κανονισμού (ΕΟΚ) αριθ. 570/88 ή το άρθρο 11 του κανονισμού (ΕΟΚ) αριθ.  429/90, καθώς επίσης και της περιεκτικότητάς του σε β-σιτοστερόλη σύμφωνα με το άρθρο 6 του κανονισμού (ΕΟΚ) αριθ. 570/88, διευκρινίζεται στο παράρτημα."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Αρχίζει να εφαρμόζεται από την 1η Φεβρουαρίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Σεπτεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 215 της 30. 7. 1992, σ. 64.  (3) ΕΕ αριθ. L 399 της 31. 12. 1992, σ. 29.